dh-unibe/image-text_koenigsfelden-charters-post-1500 huggingface dataset:
Wir, schulthès und ràtt zuͦ Brugg, bekennen uns mitt dysem brieff, als wir dan Adelheytt₎ Wygin
und Hanssen Warēbergs, irs elichen mans, unsser burger, ir beyder guͦt von anruͤffens wegen
iro schuldneˀn ettlich zitt in bott gelegen, darumb in̄ raͤchtlich tag gesetzt, den selben iro vˀkùndt,
dar zuͦ sy nitt komē, dem nach mitt recht erkent worden ist, ir guͦlt anzuͦgriffen und dz nach
unsser statt raͤcht verkòffen, da mitt die schuldner nach irem erlangten raͤchten betragē und bezalt wurdent. uff soͤllichs, hond wir under anderm der genantt₎ Adelheytten Wygin und
Hanssen Warenbergs kernē gelt, so sy zuͦ Mùllinē gehebt hond, namlich nùn mùt minder ein vˀtel
kernē jaͤrlicher gùlt, in̄halt der selben brieffē dar umb wysend, verganttet und verkoͧfft fùr hū¬
dert guldin und iro das verkùndt, das die lòsung iro acht tag gestroͤckt und gelengt, dz sy aber nitt
geloͤst hàtt, sunder uns die guͦlt vergangen und verstanden ist. dem nach, so hond wir die genātt₎
gùlt unsser gerechtikeytt hier an zuͦ koͧffen geben der wolgebornē, erwùrdygen, geystlichen frowen,
frow Appolloniē, graͤffin von Hochenberg, aptissin des erwirdig₎ gotzhusz
Kùngsvelden,
unsser gnaͤdigen, lieben
frowē, zuͦ handen irem gemeynē coventt und jartzitt ampt da selbsz umb hundert und zechen Rinscher guldin an gold, dero wir vō irē gnaden gētzlich gewert und bezalt syen. hierumb wir sy quittierē
und ledig sagen und hond iro gnad hiemitt ùbergeben all unsser geraͤchtikeyt brieff und gewarsam̄y, so wir hierumb gehebt hond, dz sy und ir nachkomē die genātt₎ gûlt nū hinfùr zuͦ handen
des genātten gemeynē coventz und jartzitt amptz zuͦ Kûngszvelden mag in naͤmen, nutzen und
niessen nach ir notturfft, àn unsser und unsser nachkomē inspraͤchen und wider red. des zuͦ
waͤrem und vestem urkundt hond wir unsser statt secret insygel gehenckt an dysen brieff,
der geben ist uff mittwochen vor santt Katherinē tag in dem jàr tusend vierhundertachtzig
und fùnff jàre.
Königsf. 808
Mulinen j
umb die gùlt
so der Kùrsmerin was
✳
j f₎
und die fròwen
zuͦ Brugg an der gantt koùfft₎
Staatsarchiv
AARGAU
K
✳ D ✳ 74 ✳